霹靂引
作者：沈佺期
朝代：唐

paragraphs: 歲七月，火伏而金生。
客有鼓琴於門者，奏霹靂之商聲。
始戛羽以騞砉，終扣宮而砰駖。
電耀耀兮龍躍，雷闐闐兮雨冥。
氣嗚唅以會雅，態歘翕以橫生。
有如驅千旗，制五兵。
截荒虺，斮長鯨。
孰與廣陵比，意別鶴儔精而已。
俾我雄子魄動，毅夫髪立。
懷恩不淺，武義雙輯。
視胡若芥，剪羯如拾。
豈徒慷慨中筵，備羣娛之翕習哉。